Bård Guttormsson
Store norske leksikon,Historie,Norsk og nordisk historie,Norges historie,Norges historie fra 1050 til 1300
Bård Guttormsson var en norsk birkebeinerhøvding. Han nedstammet fra den angelsaksiske Toste jarls sønn, Skule kongsfostre. Faren Guttorm Åsolvsson hadde tilhørt Sigurd Munns og Håkon Herdebreis parti, og Bård sluttet seg tidlig til Sverre. Han hadde sete på Rein i Rissa, og nevnes 1181 som Sverres lendmann.
Etter sin første hustrus død ektet han Sigurd Munns datter Cecilia og fikk med henne sønnen Inge, som senere ble konge i Norge fra 1204 til 1217. Etter Cecilias død ektet Bård Rangdid Erlingsdotter av en lendmannsætt fra Valdres. Blant hans fem barn av dette ekteskapet var den senere hertug Skule. Bård ble hardt såret i slaget i Florvåg, døde kort etter i Bergen og ble gravlagt i Kristkirken i Trondheim ved siden av Cecilia. Les mer i Store norske leksikon Bård Guttormsson i Norsk biografisk leksikon Reinsætten Reinskloster birkebeinere Norge i høymiddelalderen